25ITP-4

Nafarroako Gorteetako kide den eta Nafarroako Alderdi Popularra talde parlamentarioari atxikita dagoen Maribel García Malo andreak, Legebiltzarreko Erregelamenduan xedatuaren babesean, honako interpelazio hau aurkezten du, Osoko Bilkuran eztabaidatzeko:

Zioen azalpena

2023ko irailaren 20an, Alderdi Popularretik Kontuen Ganberari eskatu genion fiskalizazio-txosten bat egin zezala jakiteko noraino betetzen den Kontratu Publikoei buruzko apirilaren 13ko 2/2018 Foru Legearen 36. artikulua: "Arrazoien azterketa eta betetzearen arloan aitzina egiteko gomendioak".

Kontuen Ganberak azterketa hori jaso du egin berri duen "Nafarroako Kontu Orokorrak, 2023ko ekitaldia" izeneko txostenean. Txostenean jasotzen diren ondorioak ikusita egiaztatzen da Nafarroako Gobernuak behin eta berriro urratu duela enplegu-zentro bereziekiko eta laneratze-enpresekiko kontratu-erreserba, bai eta hori betetze aldera egindako gomendioak ere.

Arrazoi sozialak direla-eta Gobernuak kontratazio publikoaren arloan darabilen politika orokorrari buruzko interpelazioa egiten diogu Nafarroako Gobernuari.

Iruñean, 2025eko urtarrilaren 13an

Foru parlamentaria: Maribel García Malo